
Comisia pentru apărare, ordine                           Bucureşti, 1 noiembrie 2001

publică şi siguranţă naţională                              PL nr.354/2000
Nr.426/XVIII/12/2000

Nr.26/XVIII/12/2001

RAPORT

asupra proiectului de Lege privind aprobarea Ordonanţei de urgenţă a Guvernului nr. 120/2000 pentru modificarea şi completarea Ordonanţei de urgenţă a Guvernului nr.95/1999 cu privire la valorificarea bunurilor scoase din funcţiune, aflate în administrarea Ministerului Apărării Naţionale şi a Ordonanţei  Guvernului nr.122/1998 privind acumularea, scoaterea şi împrospătarea produselor din rezervele proprii ale forţelor destinate apărării naţionale

În cadrul şedinţelor din  25 aprilie, 3 mai, 28 iunie şi 30 octombrie 2001, Comisia a dezbătut  în fond, în procedură de urgenţă, proiectul de Lege privind aprobarea Ordonanţei de urgenţă a Guvernului 120/2000 pentru modificarea şi completarea Ordonanţei de urgenţă a Guvernului nr.95/1999 cu privire la valorificarea bunurilor scoase din funcţiune, aflate în administrarea Ministerului Apărării Naţionale şi a Ordonanţei Guvernului nr.122/1998 privind acumularea, scoaterea şi împrospătarea produselor din rezervele proprii ale forţelor destinate apărării naţionale, publicată în Monitorul Oficial al României, Partea I, nr. 312 din 5 iulie 2000.

Prin conţinutul juridic şi obiectul reglementării, proiectul de lege are caracter de lege ordinară.

În urma analizei, membrii Comisiei pentru apărare, ordine publică şi siguranţă naţională au hotărît, cu majoritate de voturi pentru, ca proiectul de lege menţionat mai sus, să fie supus Plenului Camerei Deputaţilor spre dezbatere şi adoptare, în procedură de urgenţă, potrivit prevederilor art.74 alin.(2) din Constituţia Romăniei, cu următoarele amendamente:
Nr.crt.
ARTICOLUL

(TEXTUL INIŢIAL)
Amendamentul propus

(autorul)

Text adoptat de Comisie

1
Articolul unic al proiectului de lege

Articol unic.- Se aprobă Ordonanţa de urgenţă nr.120/2000 pentru modificarea şi completarea Ordonanţei de urgenţă a Guvernului nr.95/1999 cu privire la valorificarea bunurilor scoase din funcţiune, aflate în administrarea Ministerului Apărării Naţionale şi a Ordonanţei de urgenţă a Guvernului nr.122/1998 privind acumularea, scoaterea şi împrospătarea produselor din rezervele proprii ale forţelor destinate apărării naţionale.


1.Articolul unic va avea  următorul cuprins:

Articol unic.- Se aprobă Ordonanţa de urgenţă a Guvernului nr.120 din 30 iunie 2000 pentru modificarea şi completarea Ordonanţei de urgenţă a Guvernului nr.95/1999 cu privire la valorificarea bunurilor scoase din funcţiune, aflate în administrarea Ministerului Apărării Naţionale şi a Ordonanţei  Guvernului nr.122/1998 privind acumularea, scoaterea şi împrospătarea produselor din rezervele proprii ale forţelor destinate apărării naţionale, publicată în Monitorul Oficial al României, Partea I, nr. 312 din 5 iulie 2000, cu următoarele modificări şi completări:”


-Respectarea prevederilor Legii nr.24/2000 privind normele de tehnică legislativă pentru elaborarea actelor normative;

-ordonanţa Guvernului nr.122/1998, nu este de urgenţă.

2
Titlul ordonanţei de urgenţă a Guvernului nr. 120/2000

ORDONANŢĂ DE URGENŢĂ

pentru modificarea şi completarea Ordonanţei de urgenţă a Guvernului nr.95/1999 cu privire la valorificarea bunurilor scoase din funcţiune, aflate în administrarea Ministerului Apărării Naţionale şi a Ordonanţei  Guvernului nr.122/1998 privind acumularea, scoaterea şi împrospătarea produselor din rezervele proprii ale forţelor destinate apărării naţionale.


2.Titlul Ordonanţei de urgenţă  a Guvernului nr.120/2000  va avea următorul cuprins:

“ORDONANŢĂ DE URGENŢĂ

pentru modificarea şi completarea Ordonanţei de urgenţă a Guvernului nr.95/1999 cu privire la valorificarea bunurilor scoase din funcţiune, aflate în administrarea instituţiilor publice de apărare, ordine publică şi siguranţă naţională şi a Ordonanţei  Guvernului nr.122/1998 privind acumularea, scoaterea şi împrospătarea produselor din rezervele proprii ale forţelor destinate apărării naţionale.”


· Cu acest titlu, a fost aprobată Ordonanţa de urgenţă a Guvernului nr. 95/1999, prin Legea nr.28 din 5 martie 2001, publicată în Monitorul Oficial al României, Partea I, nr.119 din 8 martie 2001.



3
Art.I. – Ordonanţa de urgenţă a Guvernului nr.95 din 17 iunie 1999 cu privire la valorificarea bunurilor scoase din funcţiune, aflate în administrarea Ministerului Apărării Naţionale, publicată în Monitorul Oficial al României, Partea I, nr. 286 din 22 iunie 1999, se modifică astfel: 

1. Articolul 1 litera a) va avea următorul cuprins:

a) prin licitaţie, selecţie de oferte sau negociere directă organizate potrivit regulamentului elaborat de Ministerul Apărării Naţionale şi aprobat de Guvern;

2. La articolul 1 se introduce un nou alineat cu următorul cuprins:

În sensul prezentei ordonanţe, prin sintagma bunuri scoase din funcţiune se înţelege mijloacele fixe scoase din funcţiune, mijloacele fixe atipice sau excedentare, chiar dacă sunt în stare de funcţionare, precum şi alte bunuri materiale în starea în care se află, declasate sau casate.


3.Articolul I va avea următorul cuprins:

“Art.I.- Art.1 din Ordonanţa de urgenţă a Guvernului nr.95 din 17 iunie 1999 cu privire la valorificarea bunurilor scoase din funcţiune, aflate în administrarea Ministerului Apărării Naţionale, publicată în Monitorul Oficial al României, Partea I, nr. 286 din 22 iunie 1999, cu modificările şi completările ulterioare, aprobată cu modificări prin Legea nr.28/2001, publicată în Monitorul Oficial al României, Partea I, nr. 119 din 8 martie 2001, se completează cu un nou alineat, cu următorul cuprins:  

În sensul prezentei ordonanţe, prin sintagma bunuri scoase din funcţiune se înţelege mijloacele fixe scoase din funcţiune, mijloacele fixe atipice sau excedentare, chiar dacă sunt în stare de funcţionare, precum şi alte bunuri materiale în starea în care se află, declasate sau casate.”
-Respectarea prevederilor Legii nr.24/2000 privind normele de tehnică legislativă pentru elaborarea actelor normative;

-Pentru corelare cu Legea nr. 28/2001

4
Art.II. – Ordonanţa  Guvernului nr.122/1998 privind acumularea, scoaterea şi împrospătarea produselor din rezervele proprii ale forţelor destinate apărării naţionale, publicată în Monitorul Oficial al Românei, Partea I, nr. 327 din 29 august 1998,aprobată prin Legea nr.50/1999, se modifică şi se completează astfel:
4. Articolul II  va avea următorul cuprins:

“Art.II.- Ordonanţa  Guvernului nr.122 din 28 august 1998 privind acumularea, scoaterea şi împrospătarea produselor din rezervele proprii ale forţelor destinate apărării naţionale, publicată în Monitorul Oficial al României, Partea I, nr. 327 din 29 august 1998, aprobată prin Legea nr. 50/1999, publicată în Monitorul Oficial al României, Partea I, nr. 147 din 8 aprilie 1999,   se modifică şi se completează, după cum urmează:”

-Respectarea normelor de tehnică legislativă pentru elaborarea actelor normative.

5
3.După articolul 20 se introduce  articolul 20¹ cu următorul cuprins:

Art. 20¹. – Ministerul Apărării Naţionale va supune spre  aprobare Guvernului Regulamentul privind valorificarea bunurilor prevăzute la art.9 lit. c).
5.La articolul II punctul 3., articolul 20¹ introdus după articolul 20., se abrogă 


Această prevedere este cuprinsă în art.1 lit. a) şi art.3 din Ordonanţa de urgenţă a Guvernului nr. 95/1999.  

6
      Text nou
6. Se introduce articolul III, cu următorul cuprins:
“Art.III – Ordonanţa de urgenţă a  Guvernului nr. 95/1999 cu privire la valorificarea bunurilor scoase din funcţiune, aflate în administrarea Ministerului Apărării Naţionale, publicată în Monitorul Oficial al României, Partea I, nr.286 din 22 iunie 1999, cu modificările şi completările ulterioare, inclusiv  completarea adusă prin prezenta lege, se va republica în Monitorul Oficial al României, Partea I. 
Ordonanţa de urgenţă a Guvernului nr.95/1999, după publicarea în Monitorul Oficial al României, Partea I,nr.286 din 22 iunie 1999,  a suferit intervenţii legislative care au condus la modificări şi completări substanţiale ce necesită republicarea acesteia.

În cadrul dezbaterii în comisie, următorul amendament nu a fost acceptat: 

Nr.crt.
ARTICOLUL

(TEXTUL INIŢIAL)
Amendamentul propus

(autorul)

Text adoptat de Comisie
Motivare

1.Pentru susţinere

2.Pentru respingere

0
1
2
3

1
Art.I.,  Art. 1.lit. a)

a) prin licitaţie, selecţie de oferte sau negociere directă organizate potrivit regulamentului elaborat de Ministerul Apărării Naţionale şi aprobat de Guvern;
1. La articolul I, articolul 1 litera a) se modifică şi va avea următorul cuprins:

“a) prin licitaţie publică, selecţie de oferte sau negociere directă organizate potrivit regulamentelor elaborate de fiecare instituţie publică de apărare, ordine publică şi siguranţă naţională şi aprobate de Guvern;”

(autor: dl.dep. Ovidiu Drăgănescu)
1.Pentru a sublinia caracterul public al licitaţiei.

2.Cuprinsul art.1 lit. a) din Ordonanţa de urgenţă a Guvernului nr.95/1999,  aşa cum aceasta a fost modificată şi aprobată prin Legea nr.28/2001,este corespunzător.  

              PREŞEDINTE,                                                 SECRETAR,        

                    Răzvan IONESCU                                              Ristea PRIBOI 

